overenie interakcií
Dobrý deň prajem, mám covid môžem užívať aj Covirin aj Vironal súčasne.beriem Ezetrol aj D3 cmúľacie tabl.na osteoporózu aj tie? Ďakujem.
Dobrý deň,
ďakujeme za Vašu otázku.
Keďže produkt Vironal nie je zaradený do databázy farmaceutických produktov v Slovenskej republike, tak sa ako lekárnik nemôžem vyjadrovať k užívaniu, účinkom a bezpečnosti voľnopredajných komerčných produktov.
Výživový doplnok Covirin obsahuje okrem iného aj vitamín D3 50 μg (2000 I.U.). Keďže nepoznám Váš zdravotný stav, vek a ani presný názov lieku s obsahom vitamínu D3, ktorý užívate, o užívaní vyšších dávok vitamínu D3 sa poraďte so svojim lekárom.
Medzi výživovým doplnkom Covirin a liekom Ezetrol nebola pozorovaná interakcia. Avšak Covirin je výživový doplnok a tie nepodliehajú klinickým skúškam, prípadné interakcie nemuseli byť zachytené.
S pozdravom
PharmDr. Patrícia Čečková